***Obec RENČIŠOV***

***OBECNÝ ÚRAD V RENČIŠOVE, 082 63***

 **Zápisnica**

z 3. zasadnutia OZ v Renčišove

 konaného dňa 18.07. 2022 o 19.00 hod.

***Prítomní:*** poslanci podľa prezenčnej listiny v počte 4 osoby

 Miroslav Paločko – starosta obce

 Anna Sabolová - zapisovateľka

***Neprítomní:*** -

Zasadnutie obecného zastupiteľstva viedol starosta obce – Miroslav Paločko, ktorý privítal prítomných poslancov a skonštatoval, že zasadnutie OZ je uznášania schopné nakoľko je trojpätinová účasť. Potom predložil návrh programu.

**Návrh programu:**

1. Plnenie rozpočtu obce za II. štvrťrok 2022.
2. Príprava na voľby 2022
3. Schválenie počtu poslancov v novom volebnom období 2022-2026
4. Schválenie volebných obvodov
5. Schválenie rozsahu výkonu starostu obce na nové volebné obdobie 2022-2026
6. Prerokovanie možnosti použitia dotácie na požiarnu ochranu.
7. Prerokovanie investície pri výstavbe budovy DHZ.
8. Prerokovanie odstúpenie od zmluvy projektu „Multifunkčné ihrisko v obci Renčišov“
9. Rôzne - diskusia.
10. Záver.

K tomuto programu neboli žiadne pripomienky ani doplnky. Program rokovania bol schválený.

***K bodu 1 – Plnenie rozpočtu obce za II. štvrťrok 2022***

Starosta obce predložil poslancom plnenie rozpočtu obce za II. štvrťrok 2022 a oboznámil ich s jednotlivými položkami príjmov a výdavkov rozpočtu. Poslanci k tomuto plneniu nemali žiadne pripomienky.

K tomuto bodu bolo prijaté uznesenie.

***K bodu 2 – Príprava na voľby 2022***

Starosta obce predložil poslancom návrh na schválenie počtu poslancov v novom volebnom období 2022-2026,schválenie volebných obvodov a schválenie rozsahu výkonu starostu obce na nové volebné obdobie 2022-2026. Následne poslanci o návrhu diskutovali.

K tomuto bodu bolo prijaté uznesenie.

***K bodu 3 – Prerokovanie možnosti použitia dotácie na požiarnu ochranu.***

Starosta obce oboznámil poslancov o obdŕžaní dotácie na požiarnu ochranu v roku 2022.

Poslanci diskutovali o možnosti použitia dotácie a navrhli možnosť školenia požiarnikov a nákup vakov na hasenie požiarov. Poslanci ponechali konečný výber možností použitia dotácie na starostu obce.

K tomuto bodu bolo prijaté uznesenie.

***K bodu 4 – Prerokovanie investície pri výstavbe budovy DHZ.***

Starosta obce oboznámil poslancov s priebehom prác pri výstavbe budovy DHZ. Zároveň ich informoval o financovaní prác z prostriedkov PSK a rezervného fondu obce. Poslanci sa oboznámili z výdavkovými položkami a súhlasili s financovaním.

K tomuto bodu bolo prijaté uznesenie.

***K bodu 5 - Prerokovanie odstúpenie od zmluvy projektu „Multifunkčné ihrisko v obci Renčišov“***

Starosta informoval poslancov s odstúpenie od zmluvy projektu „Multifunkčné ihrisko v obci Renčišov“. Poslanci obce skonštatovali, že obec nemá na financovanie projektu „Multifunkčné ihrisko v obci Renčišov“ dostatočné množstvo vlastných finančných prostriedkov.

K tomuto bodu bolo prijaté uznesenie.

***Starosta oznámil, že boli vyčerpané všetky body, poďakoval za účasť a ukončil zasadnutie.***

..................... .........................

 **Miroslav Paločko František Ondrej**

 starosta obce zástupca starostu

Overovatelia: Jozef Paločko ......................

 Pavol Andráš ......................

Zapisovateľka: Ing. Anna Sabolová ......................

***Obec RENČIŠOV***

***OBECNÝ ÚRAD V RENČIŠOVE, 082 63***

**UZNESENIE č. 9/2022**

z 3. riadneho zasadnutia Obecného zastupiteľstva obce Renčišov

zo dňa 18. 07. 2022.

Obecné zastupiteľstvo v Renčišove

***schvaľuje***

1. Plnenie rozpočtu obce za II. štvrťrok 2022

..................... .....................

 Miroslav Paločko František Ondrej

 starosta zástupca starostu

***Obec RENČIŠOV***

***OBECNÝ ÚRAD V RENČIŠOVE, 082 63***

**UZNESENIE č. 10/2022**

z 3. riadneho zasadnutia Obecného zastupiteľstva obce Renčišov

zo dňa 18. 07. 2022.

Obecné zastupiteľstvo v Renčišove

***určuje***

* v súlade s § 11 ods. 3 zákona Slovenskej národnej rady č. 369/1990 Zb. o obecnom zriadení v znení neskorších predpisov na celé nasledujúce volebné obdobie 2022-2026 počet 5 poslancov Obecného zastupiteľstva obce Renčišov,
* jeden volebný odvod na celé volebné obdobie 2022-2026, ktorý tvorí obec,
* v súlade s § 11 ods. 4 písm. i) zákona Slovenskej národnej rady č. 369/1990 Zb. o obecnom zriadení v znení neskorších predpisov na nasledujúce volebné obdobie 2022-2026 rozsah výkonu funkcie starostu obce Renčišov na 70,00 % úväzok.

..................... .....................

 Miroslav Paločko František Ondrej

 starosta zástupca starostu

***Obec RENČIŠOV***

***OBECNÝ ÚRAD V RENČIŠOVE, 082 63***

**UZNESENIE č. 11/2022**

z 3. riadneho zasadnutia Obecného zastupiteľstva obce Renčišov

zo dňa 18. 07. 2022.

Obecné zastupiteľstvo v Renčišove

***berie na vedomie***

1. Použitie dotácie na požiarnu ochranu.
2. Financovanie investície pri výstavbe budovy DHZ.
3. Odstúpenie od zmluvy projektu “Mulitfunkčné ihrisko v obci Renčišov”.

..................... .....................

 Miroslav Paločko František Ondrej

 starosta zástupca starostu